આધીદૈવિક દુષ્ટ: આ જીવ ભાવથી દુષ્ટ હોય છે. તે સત્ય જાણતા હોવા છતાંય તેનો સ્વીકાર કરતો નથી. ગુરુનો દ્રોહ અને ભગવદીયોની ઈર્ષા કરે છે. દેખાવ પૂરતાં શિષ્ટાચારની આડમાં પોતાની દુષ્ટતા સંતાડી રાખે છે - બહારથી પોતાને મિતભાષી અને વિનયશીલ દર્શાવી અન્યના ભગવદ્ભાવમાં વ્યાઘાત કરતા રહેવાનો તેનો સ્વભાવ હોય છે. આવા જીવ ભગવદ્પ્રેમથી સર્વથા રહિત હોય છે તેથી તેને મહાદુષ્ટ કહેવાય છે. આ કોઈપણ સંજોગોમાં પોતાની બહિર્મુખતાનો ત્યાગ કરવા માગતો નથી - ભગવદીયોના સંગનો પણ તેના પર કોઈ પ્રભાવ હોતો નથી.